Nacia Biblioteko de Portugalio

La Nacia Biblioteko de Portugalio (portugale Biblioteca Nacional de Portugal) troviĝas en la kvartalo Campo Grande de la ĉefurbo, Lisbono, kaj estas la deponanta centro de la Bibliografia kaj Dokumenta Heredaĵo de Portugalio. Ĝi estis fondita en la 29-a de februaro de 1796, por disponigi sian enhavon al la ĝenerala publiko, ne nur al saĝuloj kaj doktuloj. Tiam, ĝi estis en la Monaĥinejo de Sankta Francisko sed, pro manko de spaco, ĝi translokiĝis al nova konstruaĵo en 1969 desegnita de Porfírio Pardal Monteiro, kaj laŭdita kiel belega kaj modernega. Ĝia misio estas kolekti, protekti kaj disponigi ĉiujn sciojn kreitaj en Portugalio. Ties kolekto enhavas pli ol tri milionoj da dokumentoj, verkitaj inter la 16a kaj la 21a jarcentoj. Ĉiuj libroj, magazinoj kaj akademiaj verkoj (inklude majstraj kaj doktorigaj disertacioj) verkitaj ekde 1931 estas tie deponitaj. Estas ankaŭ specialaj kolektoj: 15 066 kodeksoj; pli-malpli 36 000 manuskriptoj aliaj; pli ol 30 000 raraj dokumentoj (inter ili, unu Biblio de Gutenberg); 6 800 mapoj kaj kartoj (ekde la 16a jarcento); pli ol 50 000 muzik-rilataj dokumentoj. Kuriozaĵoj Je cent metroj de la konstruaĵo okazis la Universala Kongreso de Esperanto de 2018, tio estas dum unu semajno centoj da esperantistoj preteriris antaŭ la konstruaĵo. Vidu ankaŭ Nacia biblioteko Eksteraj ligiloj Nacia Biblioteko de Portugalio Arkitekturo de la Nacia Biblioteko de Portugalio